钦定古今图书集成/明伦汇编/氏族典/第451卷 > 《廖用贤尚友录》 > 范昭
## 钦定古今图书集成/明伦汇编/氏族典/第451卷 > 《廖用贤尚友录》 > 范昭

按《新序》：晋平公欲伐齐，使范昭往观焉，景公赐之酒
酣，范昭曰：“愿请君之樽酌。”公曰：“酌寡人之樽进客。”范昭已饮，晏子曰：“彻樽更之。”范昭佯醉起舞，谓太师曰：
“能为我调成周之乐乎？”太师曰：“冥臣不习。”范昭归告
平公曰：“齐未可伐也。”